FOR IMMEDIATE RELEASE

# FSP เปิดตัวพาวเวอร์ซัพพลายรุ่น Twins PRO ขนาด 500W / 700W / 900W

## *Twins PRO Series ถูกออกแบบมาสำหรับเคสมาตรฐาน ATX หรือ PS2 เป็นแหล่งจ่ายไฟที่เหมาะสำหรับระบบคลาวด์เซิร์ฟเวอร์ภายในบ้าน หรือระบบเมล์ / เว็บเซิร์ฟเวอร์สำหรับธุรกิจขนาดเล็ก*

***เถาหยวน, ไต้หวัน 17 มีนาคม 2564 -*** FSP ผู้ผลิตพาวเวอร์ซัพพลายชั้นนำของโลก ประกาศเปิดตัวพาวเวอร์ซัพพลายรุ่น Twins PRO โดยมีให้เลือกสามขนาด ได้แก่ 500W, 700W และ 900W

Twins PRO เป็นแหล่งจ่ายไฟสำรองที่ออกแบบมาสำหรับเคสขนาดมาตรฐาน ATX หรือ PS2 ทั้งนี้ Twins PRO ไม่จำเป็นต้องใช้แผ่นเหล็กปิดด้านหน้า ซึ่งทำให้เป็นแหล่งจ่ายไฟที่เหมาะสำหรับระบบคลาวด์เซิร์ฟเวอร์ในบ้าน หรือระบบเว็บ / อีเมลเซิร์ฟเวอร์ สำหรับธุรกิจขนาดเล็ก

### แหล่งจ่ายไฟที่เสถียรสูง มาพร้อมการป้องกันที่สมบูรณ์แบบ

ด้วยระบบป้องกันกระแสไฟเกิน, ระบบป้องกันไฟฟ้าลัดวงจร, ระบบป้องกันแรงดันไฟฟ้าเกิน และระบบป้องกันพัดลมทำงานผิดพลาด ทำให้ PSU ของ Twins PRO สามารถรักษากำลังไฟได้อย่างมีเสถียรภาพตลอดเวลา

ในสภาวะปกติ Twins PRO จะใช้ระบบจ่ายไฟสองโมดูลทำงานร่วมกันเพื่อให้มีประสิทธิภาพที่ดีที่สุด ซึ่งหมายความว่าผู้ใช้ไม่จำเป็นต้องกังวลว่าเซิร์ฟเวอร์หรือเครื่องพีซีจะถูกตัดไฟโดยไม่คาดคิด เพราะถ้าหากโมดูลจ่ายไฟอันใดล้มเหลว โมดูลที่สองจะรับโหลดแทนทันที เพื่อรับประกันความเสถียรของระบบ

### โมดูลจ่ายไฟถอดเปลี่ยนได้ทันทีแบบ Hot Swappable

Twins PRO มีระบบ Hot Swappable จึงสามารถถอดเปลี่ยนทดแทนโมดูลจ่ายไฟที่มีปัญหาได้ง่ายและรวดเร็ว โดยไม่จำเป็นต้องปิดเครื่องหรืออุปกรณ์ใดๆ

### ระบบล็อคสายไฟที่แน่นหนา

Twins PRO มีอุปกรณ์ล็อคสายไฟ ช่วยยึดสายไฟไว้ให้แน่นหนา จึงไม่ต้องกังวลว่าสายไฟจะถูกดึงหลุดโดยไม่คาดคิด คุณจึงมั่นใจได้ว่าระบบจะสามารถทำงานได้อย่างมีเสถียรภาพตลอดเวลา

### ซอฟต์แวร์ FSP Guardian

Twins PRO มาพร้อมกับซอฟต์แวร์ตรวจสอบและควบคุมการทำงานชื่อว่า FSP Guardian เพียงแค่เชื่อมต่อ Twins PRO ผ่านพอร์ตยูเอสบี ซอฟต์แวร์ FSP Guardian จะเริ่มทำงาน และคอยตรวจสอบกำลังไฟอินพุต กำลังไฟเอาต์พุต ประสิทธิภาพการจ่ายไฟ รวมถึงคอยบันทึกค่าการทำงานอื่นๆ ในแบบเรียลไทม์ โดยสามารถเรียกดูประวัติการทำงานย้อนหลังได้ 30 วัน

นอกจากนี้ เมื่อระดับกำลังไฟขาเข้า หรือ ขาออกเกินจากระดับที่กำหนด ซอฟต์แวร์ FSP Guardian จะรับรู้ทันที และจะแสดงข้อมูลเตือนไปยังผู้ใช้พาวเวอร์ซัพพลาย Twin PRO ให้ทราบสถานะการทำงานในปัจจุบัน

### ระบบโมดูลจ่ายไฟ พร้อมสายแบบริบบ้อน

คุณสมบัติอื่นๆ ของ Twins PRO ได้แก่ ระบบไฟแอลอีดีแจ้งเตือนอัจฉริยะเมื่อเกิดความผิดปกติ สายไฟแบบริบบ้อน (เหมาะสำหรับการใช้งานในเคสที่มีพื้นที่จำกัด ) และการออกแบบตามมาตรฐาน ATX 12V และ EPS 12V ตลอดจน IEC 62368

### ราคาและการวางจำหน่าย

Twin PRO Series มีวางจำหน่ายแล้วทั่วโลก โดยมีราคาเริ่มต้น $429.99 เหรียญสหรัฐ สำหรับขนาด 500W, $549.99 เหรียญสหรัฐ สำหรับขนาด 700W, และ $649.99 เหรียญสหรัฐ สำหรับขนาด 900W

ข้อมูลเพิ่มเติม กรุณาคลิก
[FSP Twins PRO พาวเวอร์ซัพพลายขนาด 500W](https://bit.ly/3jt0OvR)
[FSP Twins PRO พาวเวอร์ซัพพลายขนาด 700W](https://bit.ly/39Y3H4B)
[FSP Twins PRO พาวเวอร์ซัพพลายขนาด 900W](https://bit.ly/2YTUWSD)

วิดีโอสำหรับ [FSP Twins PRO Series](https://youtu.be/zwGrkymI-lM)

### สำหรับข้อมูลผลิตภัณฑ์เพิ่มเติมกรุณาเยี่ยมชม:

เว็บไซต์อย่างเป็นทางการของ FSP Group ที่: [www.fsp-group.com](http://www.fsp-group.com/)
เว็บไซต์ผลิตภัณฑ์ของ FSP Group ที่: [www.FSPLifestyle.com](http://www.fsplifestyle.com/)
บล็อก : [blog.fsp-group.com](https://blog.fsp-group.com/en/)
Facebook: [www.facebook.com/FSP.global](http://www.facebook.com/FSP.global)
LinkedIn: [www.linkedin.com/company/1842554](http://www.linkedin.com/company/1842554)

### เกี่ยวกับ FSP

FSP ก่อตั้งขึ้นในปี 1993 และเป็นหนึ่งในผู้ผลิตพาวเวอร์ซัพพลายชั้นนำของโลก กลุ่ม FSP (3015: ไต้หวัน) ตอบสนองความต้องการของผู้ใช้ที่หลากหลายในด้านพาวเวอร์ซัพพลายด้วยทีมงาน R&D ที่แข็งแกร่ง 400 คน รวมถึงกำลังการผลิตที่แข็งแกร่งและสายการผลิตที่ครอบคลุม อุปกรณ์พาวเวอร์ซัพพลายมากกว่า 500 รุ่นที่ได้รับการรับรองมาตรฐาน 80 PLUS ทำให้บริษัทเป็นผู้ผลิตอันดับหนึ่งของโลกที่มีผลิตภัณฑ์ที่ได้รับการรับรอง 80 PLUS มากที่สุด FSP ใช้เทคโนโลยีที่เป็นมิตรกับสิ่งแวดล้อมมากทึ่สุด จึงได้ผลิตภัณ์ที่ให้การปกป้องสภาพแวดล้อมและมีประสิทธิภาพที่ดีควบคู่กันไป เว็บไซต์ของ FSP Group: [www.fsp-group.com](http://www.fsp-group.com/)